|  |  |  |  |
| --- | --- | --- | --- |
| Statsforvalteren i Trøndelag |  |  |  |
|  |  |  |  |
|  |  |  |  |
| **Samarbeidsforum REKOM** |  |  |  |
| |  |  |  | | --- | --- | --- | | Tilstede:  Grete Mo (vara fra Midtre Namdal), Ragnhild Granskogen (Malvik og Trondheim), Unni Skipperø og Marit Sofie Ishol (Gauldal), Sølvi Iversen og  Kitt Sagmo (Ytre Namdal), Robert Øyum Jakobsen (Trøndelag sørvest), Mona  Moan Lien og Tove Furunes (Værnes), Gøril Dønheim-Nilsen (Fosen), Eva B. Back (Indre Namdal), Heidi Henriksen (Innherred), Anne B. Haugskott (Levanger/Verdal) Anne J. Eira (sametinget), Marit Moe (KS), Paal Christian Bjønnes (privat bhg-eier) Geoffrey Armstrong (PBL), Anne Lise Holmvik og  Ingar Pareliussen (DMMH), Runi Hagen (vara fra Nord Universitet),  Ann-Kathrin Mulstad (Utdanningsforbundet), Tone Dahl og Elisabeth  Johansen (PPT), Svein Harald Nygård (Statped), Berit Sunnset og Anne Kirsti Welde (Statsforvalteren)  Innledere: Linda Janninger, DMMH og Liv Ingegerd Selfjord, Statsforvalteren | Forfall:  Marthe  Hatland (Midtre Namdal)  Elin Børve og Kristin G.  Hallem (Nord universitet)  Janne K.  Bjørnerås (Fagforbundet) | **Dato:**  12.okt-21  Kl.9-14  **Sted:** digitalt, teamsmøte  Referent: Berit Sunnset og Anne Kirsti Welde | |  |  |  |

# **Referat fra møte i samarbeidsforum for regional ordning for kompetanseutvikling i barnehage, REKOM, Trøndelag**

**Sak 16/2021: Ny forskning,** Følgeevaluering av Kompetanse for fremtidens barnehage, ved Linda Janninger.

Linda har vært medforfatter av delrapport 6, som er en oppsummeringsrapport fra de fem evalueringsrapportene fra perioden 2016-2020. **Se foiler.** Følgeevalueringene setter søkelys på noen sentrale utfordringer og forutsetninger for å få ønsket effekt av ordningen. Tema som ble drøftet etter hennes fremlegg var spesielt organisatorisk kapasitet og utfordringer for UH å dekke alle behov. Barnehagebaserte kompetansetiltak er en arbeidsform som er tidkrevende for barnehagene å håndtere. Mange av tiltakene er i stor grad rettet mot ansattegruppen med lav eller ingen formell kompetanse, så det ble stilt spørsmål om oppgavefordelingen mellom UH og fylkeskommunen. Oppsummert tegner det seg et bilde av en sektor som i økende grad profesjonaliserer egen kompetanseutvikling, med kontinuerlige lærings- og utviklingsprosesser.

**Sak 17/2021: Arbeidsgruppe** **om samiske perspektiver**, gruppa har laga et forslag til samarbeidsforums arbeid med å sikre at de samiske perspektivene blir ivaretatt. Arbeidsgruppa ved Liv Ingegerd Selfjord presenterte sitt arbeid, **se foiler**. Noe av det som kom opp fra representantene i samarbeidsforum etter gruppas presentasjon var:

- Statpeds spesialpedagogiske støtte SEAD kan omtales i planen. Statped ønsker å komme med skriftlige innspill til forslaget i ettertid.

- Den generelle kunnskapen er lav. Grunnleggende kompetanse trengs!

- Tiltakene virker mulige, og tiltakene må treffe alle barnehager, UH og Udir må på banen.

- Hva finnes av materiell for skolesektoren?

- Samiske perspektiver må omtales i konkurransegrunnlag nå Udir utlyser. Også i utdanningene.

- Partnerskap UH – barnehage ift. analysebiten?

- Kunnskapsstatus – hvordan skal man spørre? Kan det samkjøres slik at ikke alle nettverk må jobbe med dette hver for seg?

- Kan «Spørsmål til barnehageNorge» brukes for å få oversikt?

- Følgeforskninga sier ikke noe spesielt om samiske perspektiver.

- Rammeplanen skal oppfylles i ALLE barnehager.

- Hvis vi skal kartlegge kompetanse i egne nettverk må vi vite hvilken kunnskap vi SKULLE ha hatt.

- Kan arbeidsgruppa jobbe videre med eventuelle fellestiltak?

Hvordan tar vi dette videre: flere representanter i samarbeidsforum ønsker å få mulighet til å komme med skriftlige innspill til forslaget. Samarbeidsforum ber arbeidsgruppa se på sitt notat på nytt etter drøftinga i dag.

PP-presentasjonen og dokumentet *Plan for ivaretakelse av samiske perspektiver i barnehagene i Trøndelag* sendes ut til alle i samarbeidsforum for muligheter til å gi innspill, i november. Temaet settes opp på møtet i januar 2022, og ved behov i flere møtepunkt i 2022.

**Sak 18/2021:****B:** det ble satt av tid til drøftinger knyttet til dokumentene; *Mandat for samarbeidsforum* og *Langsiktig plan* med vedlegg, samt supplerende tildelingsbrev. Saken ble ledet av Berit og Anne Kirsti hos Statsforvalteren. **Se foiler**.

Tema som ble drøftet spesielt var: rollen som leder av de regionale kompetansenettverkene, individuelle tiltak, fordeling av supplerende tildelingsbrev.

Rollen som leder av de regionale kompetansenettverkene: innretningen for Rekom i Trøndelag er at den som er representant i samarbeidsforum fra det regionale kompetansenettverket er den som leder/koordinerer nettverkene. Det er noen få regionale kompetansenettverk som har koordinator i tillegg til den som representerer i samarbeidsforum. Det er viktig at kompetansenettverk som har en slik koordinator i tillegg til representant i samarbeidsforum sikrer tilstrekkelig kommunikasjon i egen region slik at leder/koordinator sin rolle, ansvar og oppgaver blir ivaretatt i de ulike fora.

Det er et ønske fra noen kompetansenettverk å kunne ha med både koordinatorer og leder av de regionale kompetansenettverkene i samarbeidsforum. Spesielt krevende er rollen etter at Kompetanseløftet kom. Konklusjonen her er at det blir for mange å ha med 2 personer fra hvert kompetansenettverk i møtene i Samarbeidsforum, da vi vil bli 35 personer. Men det er viktig at alle har en vara slik at hvert kompetansenettverk sikrer seg med å være representert. Når vi har fellesmøter i samarbeidsforum med Dekom og Rekom (som vi skal ha 3 av i 2022) kan alle kompetansenettverk ha med 2 representanter fra hvert kompetansenettverk (1 fra Rekom og 1 fra Dekom).

Individuelle tiltak: forslag fra Statsforvalteren ble presentert; frem til nå har midler til individuelle tiltak vært forankret på samarbeidsforumsnivå. Retningslinjen sier at det kan gies inntil 30% av tildelingen til individuelle tiltak. Konklusjonen her er at det vurderes årlig om det er behov for andre individuelle tiltak som fellestiltak på fylkesnivå, og om 30% av midlene ikke er brukt på fylkesnivå vurderes det om midler til individuelle tiltak kan brukes lokalt (i de regionale kompetansenettverkene).

Supplerende tildeling: statsforvalteren la frem forslag om å bruke supplerende tildeling (1,8 mill) til tilretteleggingsmidler for de som har mottatt lokale tilretteleggingsmidler (som har fått midler frem til våren 2021, og som fremdeles har ansatte som studerer). Dette med bakgrunn i at flere av de regionale kompetansenettverkene og Statsforvalteren har fått en del henvendelser om fortsatt mulighet til å få midler for de som studerer. Konklusjonen ble at midlene tildeles barnehageeiere (som har ansatte som studerer, og som har mottatt lokale tilretteleggingsmidler for 2020-2021). Det presiserer i tildelingsbrevet at midler tildeles for høsten 2021.

**Sak 19/2021: Erfaringsdeling,** Med utgangspunkt i pkt.3.3 i Retningslinjer for tilskuddsordning:

Hvordan erfarer kompetansenettverkene kriteriet om at lokale vurderinger av kompetanseutviklingsbehov skal forankres ved den enkelte barnehage på en måte som involvere ansatte og ledere?

Saken ble utsatt, da det ble prioritert å gjøre ferdig sak 18/2021.

**Hva skjer fremover:**

Rapportering, eget møte for leder av kompetansenettverkene, 30. november

-rapporteringsskjema sendes ut medio oktober

Behovsmeldingsskjema, gjøres kjent. Hvis ikke de skal brukes, må kompetansenettverkene på annen måte sørge for at eiere/PPT/andre i laget rundt barn får mulighet til å melde behov

Gjøre nødvendige endringer i langsiktig kompetanseutviklingsplan for kompetansenettverkene, viktig å være obs på at det er ett av kriteriene for å motta midler fra samarbeidsforum; at tiltakene er forankret i langsiktig kompetanseutviklingsplan.

**Neste års møtedatoer:**

13.-14.januar

9.-10.mars Fellesmøter med Dekom, Rekom, Kompetanseløftet

7.-9.september

15.-16.november -digitalt møte for Rekom

**Det var ingen eventuelt-saker.**